روسیا خاریجی ایشلر ناظیری‌نین معاوینی سئرگی ریایکوف امریکانی ونزوئلایا مومکون حربی موداخیله ایله باغلی خبردارلیق ائده‌رک: "بئله بیر بیر آددیم فلاکت‌لی سناریو اولار" دئدی.
روسیا خاریجی ایشلر ناظیری‌نین معاوینی سئرگی ریایکوف امریکا طرفیندن ونزوئلا پارلامئنتی‌نین صدری خوان گوآیدو اؤلکه‌نین "موقتی پرزیدنتی" کیمی تانینماسی ایله باغلی فیکیر بیلدیردی.
امریکا و بعضی اؤلکه‌لرین موختلیف بهانه‌لرله ونزوئلایا قارشی تضییقی آرتیردیغینی قئید ائدن ریابکوف: "بؤلگه‌دکی اؤلکه‌لر آراسینداکی فرق‌لی‌لیک‌لرین درینلشمه‌یه میل‌لی اولدوغونو موشاهیده ائدیریک" دئیه دانیشدی.
روسیانین ونزوئلا ایله امکداش‌لیغینی دایاندیرمایاجاغینی وورغولایان ریابکوو: "ونزوئلا بیزیم ایستراتژی طرفداشیمیزدیر و بو شکیلده قالماغا داوام ائده‌جک. سووئرئن‌لیگینه و داخی‌لی ایشلرینه قاریشماماق پرینسیپینی ونزوئلا ایله بیرلیکده قورویاجاغیق" دئدی.
قئید ائتمک لازیم‌دیر کی، ونزوئلا پارلامئنتی‌نین صدری و موخالیفت لیدری خوان گوآیدو دؤولت باشچی‌سی نیکولاس مادورو حکومتینی تانیمادیق‌لارینی بیل‌دیره‌رک، اؤزونو موقتی پرزیدنت اعلان ائدیب.
امریکا پرزیدنتی دونالد ترامپ دا اؤتن گون وئردیگی آچیقلامادا گوآیدو اؤلکه‌نین "موقتی پرزیدنتی" کیمی تانیدیغینی بیلدیریب.
